Translations:DEV 07FN Church Leadership (Responsibilities)/7/sq

'Një ditë Jezusi shkoi në qytetin e tij të lindjes. Ndërsa ishte atje ai u përmendi dëgjuesve një pjesë të shkrimit nga Dhiata e Vjetër.Pasi e lexoi shkrimin, u tha atyre që Ai do ta përmbushte atë shkrim. Pavarësisht se u mahnitën nga mësimet e tij, ata u mbajtën fort te ideja që kishin më parë për Jezusin dhe refuzuan të pranonin që Ai ishte në të vërtetë Biri i Perëndisë dhe Mesia. Ata u treguan kokëfortë dhe krenarë dhe u ofenduan nga mesazhi i tij. Ai u tha atyre që, edhe pse ata do të donin që Ai të shëronte të sëmurët ashtu siç bëri në Kapernaum, ai nuk do ta bënte. Ai u tregoi që ishte për shkak të mosbesimit të tyre që nuk do të shihnin apo përfitonin nga çfarë mund të bënte Ai. Besimi është ai që aktivizon punën e Perëndisë në jetën tuaj dhe në jetët e atyre që keni përreth. Besimi nuk është një ndjenjë, por është një zgjedhje që duhet ta bëjë secili në lidhje me premtimet dhe besimin në karakterin e Perëndisë. Ai ka zgjedhur që të veprojë vetëm kur njerëzit tregojnë besim ndaj tij. Si është besimi juaj? A dëshironi ta shihni Perëndinë të veprojë? Perëndia kërkon njerëz plot besim. Njerëz të cilët janë të gatshëm të jetojnë me besim, duke u mbështetur në premtimet e Tij dhe jo në atë që shohin. Lexoni Hebrenjve 11:6.'